Άννα-Μαρία της Ελλάδας

Η Άννα-Μαρία (Anne-Marie of Denmark, 30 Αυγούστου 1946) είναι μέλος της δανικής και της τέως βασιλικής οικογένειας της Ελλάδας. Ήταν η τελευταία βασίλισσα της Ελλάδας, από το 1964 έως το 1973, ως βασιλική σύζυγος του τότε βασιλιά Κωνσταντίνου Β΄. Είναι, επίσης, πριγκίπισσα της Δανίας ως κόρη του Φρειδερίκου Θ΄ της Δανίας και αδερφή της βασίλισσας Μαργαρίτας Β΄ της Δανίας. Είναι η πρόεδρος του Ιδρύματος Άννα-Μαρία.

 Η Άννα-Μαρία Δάγμαρ Ίνγριδ γεννήθηκε στις 30 Αυγούστου 1946 στα Ανάκτορα Αμάλιενμποργκ της Κοπεγχάγης. Είναι το τρίτο παιδί του Φρειδερίκου Θ΄ της Δανίας και της Ίνγκριντ. Ο πατέρας της ήταν ο μεγαλύτερος γιος του Χριστιανού Ι΄ και της Αλεξανδρινής της Δανίας. Η μητέρα της, από την άλλη, ήταν η μοναδική κόρη του Γουσταύου ΣΤ΄ Αδόλφου της Σουηδίας και της Μαργαρίτας του Κόννωτ.Η βάπτιση της πριγκίπισσας Άννας-Μαρίας έγινε στις 9 Οκτωβρίου 1946 στην Εκκλησία του Χόλμεν της κεντρικής Κοπεγχάγης. Ανάδοχοί της ήταν ο παππούς της Χριστιανός Ι' και η σύζυγός του Αλεξανδρινή, ο παππούς της Γουσταύος ΣΤ' Αδόλφος, ο θείος της Μπέρτιλ της Σουηδίας, ο Βασιλιάς της Νορβηγίας Χάακον Ζ', ο Γεώργιος της Ελλάδας και της Δανίας, η Μάρθα της Σουηδίας, η Μαρία του Ηνωμένου Βασιλείου, η Δάγμαρ της Δανίας και η Ιουλιάνα της Ολλανδίας.Μεγάλωσε μαζί με τις αδελφές της Μαργαρίτα, νυν Βασίλισσα της Δανίας, και Βενεδίκτη, ενώ φοίτησε σε δημόσιο σχολείο. Από μικρή είχε κλίση στην κλασική μουσική. Αποφοίτησε από τα ελβετικά κολλέγια Chatelard και Le Mesnil. Έπειτα από το αποτυχημένο Αντικίνημα της 13ης Δεκεμβρίου 1967 του συζύγου της ενάντια στη Δικτατορία των Συνταγματαρχών, έφυγαν οικογενειακώς από την Ελλάδα και εγκαταστάθηκαν στη Ρώμη. Αργότερα, το 1973, η τέως βασιλική οικογένεια μετακόμισε στο Λονδίνο. Από το 2013 επέστρεψαν μόνιμα στην Ελλάδα και ζουν στο Πόρτο Χέλι. Η Άννα-Μαρία, γνωρίστηκε πρώτη φορά με τον τότε Διάδοχο Πρίγκιπα Κωνσταντίνο το 1959 στη Δανία. Το 1961, ο Κωνσταντίνος δήλωσε στους γονείς του Παύλο και Φρειδερίκη ότι επιθυμούσε να παντρευτεί την Πριγκίπισσα Άννα-Μαρία.Το ζευγάρι αρραβωνιάστηκε τον Ιούλιο του 1964. Η Άννα- Μαρία, αφού ασπάστηκε τον Ορθόδοξο Χριστιανισμό, παντρεύτηκε σε ηλικία μόλις 18 ετών και 18 ημερών τον Κωνσταντίνο Β΄ των Ελλήνων, στις 18 Σεπτεμβρίου 1964, στον Μητροπολιτικό Καθεδρικό Ναό στην Αθήνα, που υπήρξαν και οι μοναδικοί επίσημοι βασιλικοί γάμοι που έγιναν στην Ελλάδα κατά τη νεότερη ιστορία.Μαζί με τον Κωνσταντίνο απέκτησαν δύο κόρες και τρεις γιους: την Αλεξία (10 Ιουλίου 1965, Μον Ρεπό, Κέρκυρα) που παντρεύτηκε στις 9 Ιουλίου 1999 στο Λονδίνο τον Κάρλος Μοράλες Κιντάνα. τον Παύλο (20 Μαΐου 1967, Τατόι) που παντρεύτηκε την 1 Ιουλίου 1995 στο Λονδίνο τη Μαρί Σαντάλ Μίλλερ . τον Νικόλαο (1 Οκτωβρίου 1969, Ρώμη) που παντρεύτηκε στις 25 Αυγούστου 2010 στον Ναό του Αγίου Νικολάου στις Σπέτσες την Τατιάνα Μπλάτνικ. την Θεοδώρα (9 Ιουνίου 1983, Λονδίνο). τον Φίλιππο ( 26 Απριλίου 1986, Λονδίνο), που παντρεύτηκε με πολιτικό γάμο στις 12 Δεκεμβρίου 2020 στην Ελβετία και με θρησκευτικό γάμο στις 23 Οκτωβρίου 2021 στην Μητρόπολη Αθηνών τη Νίνα Φλορ. Η Άννα-Μαρία έχει χρησιμοποιήσει τους παρακάτω τίτλους και προσφωνήσεις: 30 Αυγούστου 1946 – 18 Σεπτεμβρίου 1964: Η Αυτής Βασιλική Υψηλότητα Πριγκίπισσα Άννα-Μαρία της Δανίας 18 Σεπτεμβρίου 1964 – 1 Ιουνίου 1973: Η Αυτής Μεγαλειότητα η Βασίλισσα των Ελλήνων και Πριγκίπισσα της Δανίας 1 Ιουνίου 1973 – μέχρι σήμερα: Η Αυτής Μεγαλειότητα η Βασίλισσα Άννα Μαρία, τέως Βασίλισσα των Ελλήνων και Πριγκίπισσα της Δανίας Δανία: Ιππότης του Τάγματος του Ελέφαντα Δανία: Ντάμα του Τάγματος της Βασιλικής Οικογένειας του Βασιλιά Χριστιανού Θ' Δανία: Ντάμα του Τάγματος της Βασιλικής Οικογένειας της Βασίλισσας Μαργαρίτας Β' Δανία: Αποδέκτης του Αργουρού Επετειακού Μεταλλίου της Βασίλισσας Μαργαρίτας Β' και του Πρίγκιπα Ερρίκου Δανία: Αποδέκτης του Χρυσού Επετειακού Μεταλλίου της Βασίλισσας Μαργαρίτας Β' και του Πρίγκιπα Ερρίκου Δανία: Αποδέκτης του Χρυσού Ιωβηλαίου της Βασίλισσας Μαργαρίτας Β' Δανία: Αποδέκτης του Ρουμπινένιου Ιωβηλαίου της Βασίλισσας Μαργαρίτας Β' Δανία: Αποδέκτης του Αργυρού Ιωβηλαίου της Βασίλισσας Μαργαρίτας Β' Δανία: Αποδέκτης του Μεταλλίου των 70ων Γενεθλίων της Βασίλισσας Μαργαρίτας Β' Δανία: Αποδέκτης του Μεταλλίου των 75ων Γενεθλίων της Βασίλισσας Μαργαρίτας Β' Δανία: Αποδέκτης του Μεταλλίου των 80ων Γενεθλίων της Βασίλισσας Μαργαρίτας Β' Δανία: Αποδέκτης του Αναμνηστικού Μεταλλίου του Πρίγκιπα Ερρίκου Ελληνική Βασιλική Οικογένεια: Μεγαλόσταυρος του Βασιλικού Τάγματος του Σωτήρος Ελληνική Βασιλική Οικογένεια: Μεγαλόσταυρος του Βασιλικού Τάγματος των Αγίων Όλγας και Σοφίας Ελληνική Βασιλική Οικογένεια: Μεγαλόσταυρος του Βασιλικού Τάγματος της Ευποιΐας Ελληνική Βασιλική Οικογένεια:: Αποδέκτης του Αναμνηστικού Βραβείου της Εκατονταετηρίδας του Βασιλείου της Ελλάδος Βασιλική Οικογένεια του Ιράν: Αναμνηστικό Μετάλλιο της 2500ης επετείου της ίδρυσης της Περσικής Αυτοκρατορίας Ολλανδία:Αποδέκτης του Γαμήλιου Μεταλλίου της Πριγκίπισσας Βεατρίκης, Πριγκίπισσας της Οράγγης και τους Κλάους Φαν Άμπσμπεργκ Σουηδία:Αποδέκτης του Μεταλλίου των 85ων Γενεθλίων του Βασιλιά Καρόλου ΙΣΤ' Γουσταύου Σουηδία: Αποδέκτης του Αναμνηστικού Βραβείου των 50ων Γενεθλίων του Βασιλιά Καρόλου ΙΣΤ' Γουσταύου Ταϊλάνδη: Μετάλλιο του Βασιλιά Ράμα Θ', Πρώτη Κλάση . Αριστερά ο Θυρεός της Βασίλισσας Άννας Μαρίας, στο κέντρο το προσωπικό της Μονόγραμμα και δεξιά το κοινό Μονόγραμμα των Βασιλέων Κωνσταντίνου Β' και Άννας-Μαρίας. Επίσημη ιστοσελίδα της Ελληνικής Βασιλικής Οικογένειας